Rusia përgatitet për efektet e humbjes së eksporteve energjitike
Inflacioni, recesioni dhe rezervat e ngrira monetare janë ndër pasojat me të cilat po përballet Moska ndërsa Evropa po gjen mënyrat për t’i dhënë fund varësisë nga gazi rus
Sanksionet ekonomike të vendosura nga vendet perëndimore ndaj Rusisë kanë ndërprerë tregtinë dhe kanë ngrirë gati gjysmën e rezervave shtetërore ruse në ar dhe valuta të huaja, duke e vendosur vendin në një pozicion shumë të vështirë ekonomik. Analistët thonë se mungesa e furnizimeve do të fillojë të ndikojë tek industria ruse në muajt në vazhdim. Për momentin, qeveria ruse ka arritur të ndalë rënien e monedhës së saj, rublës, dhe analistët thonë se Moska po e përdor këtë si një mjet propagande për konsum mbarëkombëtar. , thotë Agnia Grigas, analiste për energjinë dhe shkencat politike. Autoritetet bankare ruse, të gjendura nën një presion të lartë që kur Rusia sulmoi Ukrainën, kanë paralajmëruar që në fillim për vështirësitë që do të pasojnë: një skenar inflacioni dhe mungesash në treg që do të intensifikohen në muajt e ardhshëm. , tha Elvira Nabiullina, guvernatore e Bankës Qendrore Ruse. Përpjekjet e Evropës për t’i dhënë fund varësisë nga importet energjitike ruse përfaqësojnë një rrezik të madh për Moskën. Megjithëse deri rishtazi konsiderohej diçka e pamundur, fundi i kësaj varësie është tashmë më afër realizimit se ndonjëherë më parë. , thotë zonja Grigas. Veprimet e Rusisë në Ukrainë janë ndëshkuar politikisht nga vendet e tjera. Muajt në vazhdim do të përcaktojnë nëse Moska do të izolohet edhe ekonomikisht.